钦定古今图书集成/明伦汇编/皇极典/第224卷 > 《贺圣节表》虞集
## 钦定古今图书集成/明伦汇编/皇极典/第224卷 > 《贺圣节表》虞集

春回正月，律和舞凤之庭。日浃芳旬。瑞纪流虹之渚。
缛仪洊举，治象更新。〈中贺〉恭惟皇帝陛下，盛德在躬，
至仁育物。紫微华盖，焕乎经纬之为章。朱草醴泉，妙
与生成而合化。天开寿域，人乐熙辰。臣等弱翰无功，
清光有赫。对扬休命，丝纶缉《黼黻》之文；歌颂永年，简
册载衣裳之治。